|  |  |
| --- | --- |
| *Komenski_grb_-_barvno***Občina Komen****Komen 86****6223 Komen** |  |

***Komisija za mandatna vprašanja, volitve in imenovanja***

Številka: 011-0006/2022-48

Datum: 18. 3. 2024

**Občina Komen**

**Občinski svet**

Na podlagi 60. člena Poslovnika občinskega sveta občine Komen (Uradni list RS 80/09, 39/14), vam v obravnavo in sprejem posredujem

* **Predlog Sklepa o imenovanju predstavnika lokalne skupnosti v svet vzgojno izobraževalnega zavoda Vrtec Sežana**

**Obrazložitev:**

S strani Vrtca Sežana smo dne 11. 3. 2024 prejeli poziv za imenovanje predstavnika lokalne skupnosti v svet zavoda Vrtec Sežana. Sedanjim članom poteče mandat z dnem 8. 6. 2024.

Imenovanje predstavnikov občin ustanoviteljic v svet zavoda ureja 11. člen Odloka o ustanovitvi javnega vzgojno-izobraževalnega zavoda Vrtec Sežana (Uradni list RS št. 57/2010), ki določa:

*»Zavod upravlja svet zavoda, ki ga sestavljajo predstavniki oziroma predstavnice (v nadaljevanju: predstavniki) občin ustanoviteljic, predstavniki delavcev zavoda in predstavniki staršev.*

*Svet zavoda šteje 11 članov in sicer:*

*- trije predstavniki ustanoviteljev,*

*- pet predstavnikov delavcev zavoda in*

*- trije predstavniki staršev.*

*Štiri občine ustanoviteljice, pri imenovanju treh predstavnikov ustanoviteljev v svet zavoda, rotirajo po abecednem vrstnem redu, in sicer: 1. mandat Občina Divača, Občina Hrpelje - Kozina in Občina Komen, 2. mandat Občina Hrpelje - Kozina, Občina Komen in Občina Sežana, 3. mandat Občina Komen, Občina Sežana in Občina Divača ter 4. mandat Občina Sežana, Občina Divača in Občina Hrpelje - Kozina.*

*Predstavnike ustanoviteljev imenujejo občinski sveti.*

*Predstavnike delavcev zavoda se voli izmed vseh delavcev zavoda, in sicer:*

*- 2 predstavnika izmed vzgojiteljic in vzgojiteljev oziroma svetovalne službe,*

*- 2 predstavnika izmed pomočnic vzgojiteljic in pomočnikov vzgojiteljev in*

*- 1 predstavnika izmed administrativno tehničnih delavcev.*

*Predstavnike zaposlenih izvolijo delavci zavoda neposredno na tajnih volitvah, po postopku in na način, ki ga določata zakon in odlok.*

*Predstavnike staršev volijo starši na svetu staršev.*

*En predstavnik staršev mora biti iz občine, ki v posameznem mandatnem obdobju nima svojega predstavnika v svetu zavoda.*

*Člani sveta izmed sebe izvolijo na konstitutivni seji predsednika in namestnika predsednika.*

*Svet odloča z večino glasov svojih članov.*

*Mandat članov sveta traja štiri leta. Za člana sveta zavoda je ista oseba lahko imenovana oziroma izvoljena največ dvakrat zaporedoma.*

*Mandat predstavnikov staršev v svetu zavoda je povezan s statusom njihovih otrok - vključenostjo otroka v zavod.«*

Na podlagi poziva k predložitvi predlogov za imenovanje predstavnika v svet javnega vzgojno – izobraževalnega zavoda Vrtec Sežana (dopis KMVVI št. 011-0006/2022-45 z dne 12. 3. 2024), je Komisija za mandatna vprašanja, volitve in imenovanja pripravila na seji dne 18. 3. 2024 usklajen predlog.

|  |  |
| --- | --- |
|  |  |
|  | **David Zega, predsednik** |

Prilogi:

* Dopis Vrtec Sežana št. 114/2-2024 z dne 8. 3. 2024
* Zapisnik KMVVI z dne 18. 3. 2024

|  |
| --- |
| *Komenski_grb_-_barvno* |
| ***Občina Komen******Občinski svet******Komen 86, 6223 Komen*** |

*Številka:*

*Datum:*

*Na podlagi 16. člena Statuta Občine Komen (Uradni list RS, št. 80/09, 39 /14, 39/16) je občinski svet Občine Komen na svoji ---. \_\_\_\_ seji, dne ---------- sprejel naslednji*

***SKLEP***

*1.*

*V svet javnega vzgojno – izobraževalnega zavoda Vrtec Sežana se za mandatno obdobje 2024 – 2028 kot predstavnica Občine Komen imenuje Dunja Peric, Štanjel 10, 6222 Štanjel.*

*2.*

*Ta sklep velja takoj.*

|  |  |
| --- | --- |
|  | ***mag. Erik Modic, župan*** |

*Vročiti:*

* *Vrtec Sežana, Ul. Jožeta Pahorja 1, 6210 Sežana (po e-pošti navadno: vrtec.sezana@guest.arnes.si),*
* *imenovani (po e- pošti navadno)*